Kadra Konvencio de Unuiĝintaj Nacioj pri Klimata Ŝanĝiĝo

La Kadra Konvencio de Unuiĝintaj Nacioj pri Klimata Ŝanĝiĝo, konata sub la siglo UNFCCC () estas nomo de internacia interkonsento de Unuiĝintaj Nacioj por eviti la sekvojn de tutmonda klimatŝanĝiĝo. 

Ĝi ebligas interalie pliigi la publikan konscion, tutmonde, pri la problemoj rilataj al klimata ŝanĝiĝo. La 197 landoj, kiuj ratifis la Konvencion, estas nomataj Partioj de la Konvencio. La sekretariejo de la UNFCCC situas en Bonn, Germanio.

En 1997, registaroj aprobis integrigi aldonon al la traktato, konatan kiel la Protokolo de Kioto, kiu havas pli fortajn (kaj laŭleĝe devigajn) iniciatojn.

 Konferenco de la Partioj (COP)
eta|500px|Membroŝtatoj (verdaj) kaj observantoj (oranĝaj) de UNFCCC

La Konferenco de la Partioj (COP, laŭ la akronimo en la angla) estas la "supera organo" de la Konvencio, tio estas, ĝia plej alta decida aŭtoritato. Ĝi estas asocio de ĉiuj landoj kiuj estas Partioj al la Konvencio.

La COP respondecas pri konservado de internaciaj klopodoj por solvi la problemojn de klimata ŝanĝo. Ĝi ekzamenas la efektivigon de la Konvencio kaj la devontigojn de la Partioj surbaze de la celoj de la Konvencio, novajn sciencajn eltrovaĵojn kaj la sperton akiritan en la efektivigo de klimatŝanĝaj politikoj. Ĉefa tasko de la COP estas revizii naciajn komunikadojn kaj emisiajn stokregistrojn prezentitajn de Partioj. Surbaze de ĉi tiuj informoj, la COP taksas la efikojn de la mezuroj adoptitaj de la Partioj kaj la progreson faritan por atingi la finan celon de la Konvencio.

La COP kunsidis ĉiujare ekde 1995. La COP kunsidis en Bonn, la sidejo de la Sekretariejo, krom kiam Partio proponas gastigi la kunsidon (kio estas kutima). La XXVI-a Konferenco pri Klimata Ŝanĝiĝo devis okazi en januaro 2020 sed pro la COVID-19-pandemio, ĝi estis prokrastita al la sekva jaro.

La amaskomunikilaro kutime nomas ĉiun COP la "Klimata Pintkunveno".

 Konferencoj de la partioj 
 COP-1, printempo 1995, Berlin, Germanio
 COP-2, julio 1996, Ĝenevo, Svislando
 COP-3, decembro 1997, Kioto, Japanio (vidu Protokolo de Kioto)
 COP-4, novembro 1998, Bonaero, Argentino
 COP-5, 25-a de oktobro ĝis 5-a de novembro 1999, Bonn, Germanio
 COP-6, 13-a de novembro ĝis 25-a de novembro 2000, Hago, Nederlando
 COP-6 (daŭrigo), 17-a ĝis 27-a de julio 2001, Bonn, Germanio
 COP-7, 29-a de oktobro ĝis 10-a de novembro 2001, Marakeŝo, Maroko
 COP-8, 13-a de oktobro ĝis 1-a de novembro 2002, Nov-Delhio, Hindio
 COP-9, 1-a ĝis 12-a de decembro 2002, Milano, Italio
 COP-10, 6-a ĝis 17-a de decembro 2004, Bonaero, Argentino
 COP-11, 28-a de novembro ĝis 9-a de decembro 2005, Montrealo, Kanado
 COP-12, 6-a ĝis 17-a de novembro 2006, Nairobi, Kenjo
 COP-13, 3-a ĝis 15-a de decembro 2007, Nusa Dua, Indonezio
 COP-14, 1-a ĝis 12-a de decembro 2008, Poznano, Pollando
 COP-15, 7-a ĝis 18-a de decembro 2009, Kopenhago, Danio
 COP-16, 2010, Kankuno, Meksikio
 COP-17, 2011, Durbano, Sudafriko
 COP-18, 2012, Doho, Kataro
 COP-19, 2013, Varsovio, Pollando
 COP-20, 2014, Limao, Peruo
 COP-21, 2015, Parizo, Francio
 COP-22, 2016, Marakeŝo, Maroko
 COP-23, 2017, Bonno, Germanio
 COP-24, 2018, Katowice, Pollando
 COP-25, 2019, Madrido, Hispanio (sed ĉeforganizita de Ĉilio)
 COP-26, 2021, Glasgovo, Unuiĝinta Reĝlando
 COP-27, 2022, Ŝarm el Ŝejĥ, Egiptio
 COP-28, 2022, Dubajurbo, Emirlandoj
 COP-29, 2024, Bakuo, Azerbajĝano
 COP-30, 2025, Belemo, Brazilo
 COP-31, 2026, Anatolio, Turkio

 Ĝeneralaj sekretarioj 
 1991–2002: Michael Zammit Cutajar
 2002–2005: Joke Waller-Hunter
 2006–2010: Yvo de Boer
 2010-2016: Christiana Figueres
 2016-: Patricia Espinosa

 Eksteraj ligiloj 

United Nations Framework Convention on Climate Change (en, es, fr)

Kategorio:Unuiĝintaj Nacioj